(अतवार 25 सितम्बर)
- सोन आ गंगा नदी में इंद्रपुरी बराज से अचके में नौ घनसेक पानी छोड़ दिहला का चलते बाढ़ के हालात बन गइल बा आ रोहतास, औरंगाबादम अरवल, भोजपुर, सारण, पटना, मुंगेर, आ भागलपुर में हालात पर निगरानी राखल जा रहल बा. एह चलते सगरी इंजीनियरन के छुट्टी रद्द कर दिहल गइल बा.
- गोपालगंज में चंदपरना गाँव के रंजन सिंह आ प्रभावती देवी के साँप काटला का बाद दिहल जाये वाला सूई दिहला से भइल मौत के जाँच के आदेश दिहल गइल बा.
- रोहतास जिला में टेकारी गाँव का लगे एगो बस पलट गइल जवना में चौदह गो महिला सवारियन समेत पैंतीस सवारी घवाहिल हो गइले. बस जगरन्नाथपुरी से विंध्याचल जात रहे आ ओहपर यूपी आ नेपाल के तीर्थयात्री सवार रहले.
- पश्चिमी चंपारण के लौरिया रामनगर मेन रोड पर दू गो वाहन का टक्कर में एक आदमी के जान चल गइल आ आधा दर्जन लोग घवाहिल हो गइले.
- सारण जिला के नगरा पुलिस चौकी के नबीगंज गाँव में रसोई गैस के सिलिण्डर फटला से एगो औरत मर गइल आ तीन लोग घवाहिल हो गइल, जिनका के सदर अस्पताल में भरती करावल गइल बा.
- सारण जिला के टेकनिवास गाँव का लगे छपरा सिवान मेन रोड धँस गइला से यातायात थथम घइल बा. पिछला दू दिन से होत लगातार बरखा का चलते रास्ता टूटल बा.
bho_Deva bho_Deva bho_Deva bho_Deva bho_Deva bho_Deva bho_Deva